વિશ્વના ક્રિકેટ મેપ પર સૌરાષ્ટ્રને મહત્ત્વનું સ્થાન મળ્યું છે જે માટે સૌરાષ્ટ્ર ક્રિકેટ એસોસિયેશનનું મહત્ત્વનું યોગદાન રહ્યું છે. રાજકોટને અત્યાધુનિક ખંઢેરી સ્ટેડિયમની પણ ભેટ મળી છે. ૧૯૮પથી રાજકોટમાં આંતરરાષ્ટ્રીય સ્તરની મેચો રમાતી આવી છે. અહીં રાષ્ટ્રીય-આંતરરાષ્ટ્રીય સ્તરની જુદાંજુદાં ફોર્મેટની અનેક મેચ સફળતાપૂર્વક રમાઈ ચૂકી છે. સૌરાષ્ટ્રને માત્ર આંતરરાષ્ટ્રીય ટેસ્ટ ક્રિકેટ મેચનો ઈંતઝાર છે.